Podenco Canaria

Podenco Canaria atau anjing pemburu sarang arnab Canaria ialah satu baka anjing pemburu sarang arnab dari Kepulauan Canaria. Ia terutamanya digunakan untuk pemburuan arnab, tetapi mungkin juga digunakan untuk memburu buruan kecil atau lebih besar lain.

Ia serupa secara morfologi dengan anjing pemburu sarang arnab lain dari Iberia dan rantau Laut Tengah, yang sesetengah daripadanya juga bernama podenco atau podengo; antaranya merupakan podenco Andalusia, podenco Ibiza atau anjing Ibiza, dan podenco Valencia.

Sejarah
Podenco Canaria terdapat di seluruh Kepulauan Canaria. Legendanya ialah bahawa ia diturunkan daripada anjing purba yang dibawa ke pulau-pulau pada zaman purba dari Afrika Utara oleh penetap manusia terawal dan terasing di sana. Walau bagaimanapun, kajian-kajian genetik terkini telah menyimpulkan bahawa podenco iaalah sejenis anjing yang lebih berkait rapat dengan baka-baka pemburu lain Eropah dan tidak lebih primitif daripada baka-baka itu.

Sebuah kajian pada tahun 2019 tentang jarak genetik antara baka anjing pemburu sarang arnab Laut Tengah mendapati tiga gugusan berlainan: empat baka podenco Sepanyol (Andalusia, Canaria, Ibiza, dan Valencia): cirneco Etna dari Sicilia; dan kelb tal-fenek dari Malta.

Ia diterima secara muktamad oleh Persekutuan Kinologi Antarabangsa pada tahun 1987 dan diiktiraf dalam perundangan Sepanyol pada tahun 2001; ia juga diiktiraf oleh Real Sociedad Canina de España, iaitu kelab kenel kebangsaan Sepanyol.

Pada tahun 2026, ia merupakan antara enam belas baka Sepanyol yang dianggap rentan oleh Real Sociedad Canina de España.

Penampilan
Podenco Canaria ialah anjing sangat tangkas, langsing, dan bertubuh ringan, namun tegap. Terdapat dua saiz berbeza bagi podenco Canaria. Salah satu adalah serupa dengan anjing pemburu Ibiza, bersaiz sederhana, dengan ketinggian pada pasar kelasa hampir-hampir  untuk jantan, manakala betina pula lebih kecil sedikit. Saiz berbeza-beza mengikut rupa bumi yang menjadi tempat perburuan anjing. Podenco Canario kedua yang bersaiz lebih kecil telah diiktiraf di dalam Kepulauan Canaria, dengan ketinggian pada paras kelasa hampir-hampir  untuk jantan, manakala betina pula lebih kecil sedikit. Lapis bulu yang pendek dan padat patut bercahaya warna merah, putih, atau gabungan merah dan putih, bergantung pada pulau dan, dalam sesetengah keadaan, kawasan khusus di sesetengah pulau di sana. Tidak patut ada warna lain pada lapis bulu, atau memang di mana-mana pada tubuh, kerana malah hidung, kuku, dan kulit anjing ini patut bercahaya warna merah, dan ia juga dikenali mengalami "pipi merah" apabila teruja. Lehernya panjang, kepalanya lebih panjang berbanding dengan lebar, dan telinga besarnya terangkat sepenuhnya ke atas. Ekor panjangnya biasanya telihat terletak rendah-rendah tetapi dapat dinaikkan. Ekornya tidak terangkat terlalu tinggi apabila bergerak. Anjing ini patut bergerak dalam langkah ligas memanjang dan tangkas. Kecacatan, yang menandakan bahawa anjing tertentu tidak patut dibiakbakakan, termasuk aspek-aspek penampilan serta kecacatan struktur yang menghalang keupayaan anjing untuk bergerak dan berburu, seperti keting lembu, dan persilangan tungkai depan dan tungkai belakang dalam langkah ligas.

Ia merupakan anjing sedikit memanjang dan sangat berotot dengan lapis bulu perang (coklat), merah, atau kuning, dapat disertai oleh tanda-tanda putih, perang, atau sawo matang, dan biasanya mempunyai bulu pendek. Ia mula menunjukkan naluri perburuan paling awal dalam masa 3 bulan tetapi dapat mengambil masa sehingga 14 bulan untuk dikembangkan. Apabila ia mengejar mangsa, ia mengeluarkan salakan stacatto berulang-ulang yang menjadi cirinya, yang dikenali oleh sesetengah pemburu tempatan sebagai "lagu arnab".

Kesihatan
Kecelaruan genetik bagi perkembangan seksual diperhatikan pada seekor anjing baka ini, iaitu kecelaruan testis/ovotestis tanpa anak, yang dapat menyebabkan anjing yang betina secara genetik (XX) mengembangkan testis atau ovotestis dan bukan pula ovari. Kecelaruan ini dahulunya dirujuk sebagai pembalikan seks XX negatif SRY, dan lebih lazim didokumenkan pada kokerspaniel Amerika dan kokerspaniel Inggeris.

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka anjing berasal dari Kepulauan Canaria
Kategori:Baka FCI
Kategori:Baka anjing jarang
Kategori:Anjing pemburu sarang arnab